b'\n_START_ARTICLE_\nSatori in Paris\n_START_PARAGRAPH_\nSatori in Paris er en roman fra 1966 af den amerikanske beatforfatter Jack Kerouac._NEWLINE_Bogen er en kort, halvbiografisk fort\xc3\xa6lling om en mand, der rejser til Paris og derefter til Bretagne for at forske i sin sl\xc3\xa6gt. Kerouac fort\xc3\xa6ller om sin tur som ensom rejsende, og man f\xc3\xa5r ikke meget at vide om hans forskning, men en masse om hans m\xc3\xb8de med div. franskm\xc3\xa6nd. Det skal bem\xc3\xa6rkes, at selvom Kerouac talte flydende fransk, var det en form for fransk kaldet Joual, som tales i arbejderkredse i Quebec, og som ville have v\xc3\xa6ret med en kraftig accent og med hundredvis af ord, som tydeligt ville vise, at han var en fremmed._NEWLINE_Denne artikel er en overs\xc3\xa6ttelse af artiklen Satori in Paris p\xc3\xa5 den engelske Wikipedia.'